تورکیه‌نین خاریجی ایشلر ناظیری مولود چاووش اوغلو بولوجو ترور تشکیلاتی پ.کا.کا-یا قارشی عراق حکومتی ایله بیرگه عملیات کئچیریله‌جگینی بیلدیردی.
چاووش اوغلو بیرگه عملیاتین تاریخی ایله باغلی: "عراق-دا 12 می ده کئچیریله‌جک سئچکی‌لردن سونرا اولا‌جاق" دئیه قئید ائتدی.
اتریش-ده سفرده اولان چاووش اوغلو: "تورکیه سلاح‌لی قوه‌لری طرفیندن سوریه-نین عفرین بؤلگه‌سینده داوام ائتدیریلن "زیتون دالی" عملیاتی می آیینا قدر بیتر. عراق-دا بولوجو ترور تشکیلات پ.کا.کا-یا قارشی سرحدلردن کنار عملیات کئچیریله‌جک. عملیاتی عراق رهبرلیگی ایله بیرلیکده کئچیرجییک. عفرین عملیاتی بیتمه‌سه ده، ایکی عملیاتی عینی واختدا حیاتا کئچیره بیلجییک" دئدی.
چاووش اوغلو ترور تشکیلاتی پ.ی.د/پ.کا.کا-نین رهبرلریندن بیری صالح مسلم ایله باغلی اولا‌راق ، مسلم‌ین سوئد-ده اولدوغونو و اؤلکه‌دن موقتی حبس طلب ائدیلدیگینی سؤیله‌دی.
